JohanHeinsen/ENO huggingface dataset:
Aarhuus Stifts-Tidende, 1840-09-21
Efterskrift. Forfatteren til Annoncen om Aarhuus Marks Udskiftning, sammenholdt med Horsens Mark, giver sig den ærbodige Frihed at proponere for den respective Magistrat og Repræsentanterne heri Byen, at foranstalte en liden Commission samlet af tre til fire Borgere, som ikke have Grundeiendomme heri Byen, og som ere Markens Udskiftning gandske uvedkommende, for at lade dem reise til Horsens og undersøge, om Markens Udskiftning der har været og er til Fordeel for Pluraliteten af Borgerne sammesteds, eller om samme er til Gavn for En naar den er til Tab for To, og endvidere derved søge at skaffe sig Oplysning om, hvilken Norm der kunde være den bedste at skifte Aarhuus Mark efter, saaledes at Jngen kunne komme til at lide Tab, men Alle have Fordeel af en bedre Organisation af Byens Mark. Jndsenderen af Annoncen i Aarhuus Stiftstidende No. 136 tilbyder sig at reise paa egen Regning, for at overbevise sine Medborgere om, at det er sandt hvad han har nedskrevet. Hans Navn er opgivet til Nedacteuren af Bladet. Med Høiagtelse Deres. No 153. den 21 September. Mandagen. med Brevposterne Den til Forsendelse allene privilegerede Kongelig allernaadigst Aarhuus Stiftseidende. Nedigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1840-09-21
Nyheder fra Udlandet. Paa den spriske Kyst er gjort et mislykket Landgangsforsøg af 10,000 Md. tyrkiske og engelske Tropper. Den franske Flaade havde modsat sig Udskibningen, og i den derved opkomne Træfning skudt to brittiske Skibe i Sænk. (Denne Efterretning fortælles i Pariser bladet Univers, men ansees dog for at trænge til nærmere Bekræftelse.) Ogsaa meldes som Rygte, at den brittiske Escadrechef, Commodore Napier, skulde ved Beiruths Bombardement være bleven dræbt ved en Bombesplint.
Aarhuus Stifts-Tidende, 1840-09-21
At den engelske Flaade har bemægtiget sig Øen Candia, er ligeledes et endnu utilforladeligt Rygte.
Aarhuus Stifts-Tidende, 1840-09-21
Den østerrigske Jagttager", som er et temmelig paalideligt Blad, melder at to tyrkiske Linieskibe have landsat 6000 Md. paa Cypern, og derpaa forenet sig med Stopfords Flaade udenfor Alexandrien. Den tyrkiske Regjering har paalagt Slagterlauget i Constantinopel at holde 5000 Stude og Køer i Beredskab, og var det der en almindelig Formening, at disse ere bestemte til Proviantering for den russiske Flaade og Armee, som daglig ventedes i Bosphorus.
Aarhuus Stifts-Tidende, 1840-09-21
Fra Alexandrien haves den mærkelige Efterretning, at de derboende brittiske Kjøbmænd have svaret deres Consul paa hans Opfordring om at holde sig parat til Afreise osv., at de protesterede mod enhver voldsom Forholdsregel af Lord Palmersion, og at de ikke vilde forlade Staden, men i værste Fald stille sig under Mehemeds Beskyttelse. Vicekongen holder sig kjækt endnu, og vil ikke give en Tøddel efter, men bereder sig til en Kamp paa Liv og Død. J Jndløbet til Havnen lader han nedsænke store Jernbarrer som man bruger til Skibes Ballast, for at hindre Krigskibene fra at løbe derind. Da nylig den engelske Generalconsul bad Paschaen om Tilladelse til at maatte bringe nogle Syge iland fra Flaaden, havde Mehemed ikke alene bevilget dette, men endogsaa befalet, at de skulde pleies for hans egen Regning, men da Consulen ogsaa anholdt om, at der maatte kjøbes Levnetsmidler i Staden til den engelske Flaade, svarte han: Hvorledes! J ville anfalde mig, og endogsaa have, at jeg skal give Eder Fødemidler. Nei, det er formeget forlangt!" Til den russiske Generalkonsul havde han nylig sagt: Hvad! De er ikke reist endnu, De fire allierede Magters Tractat indeholder fire hemmelige Artikler, der ere saalydende: 1) Hvis Nødvendigheden byder det, vil en russisk Armee blive beordret til Lille Asien og opstilles saaledes, at den dækker og sikkrer Tyrkiets Hovedstad; Dardanellerne og Bosphorus skulle derimod være lukket for alle Nationers Krigskibe. 2) Det skal tillades fremmede Hjelpetropper at komme til Constantinopel, men de maa drages tilbage derfra, naar Hielpen ikke meere behøves. 3) Antallet af disse Tropper bestemmes af de Allierede efter som Omstændighederne gjøre det fornødent. 4) Porten og Storbrittanien ere bemyndigede til at begynde deres Operationer mod Mehemed Ali uden at oppebie Ratificationernes Udvexling.
Aarhuus Stifts-Tidende, 1840-09-21
Frankrig sætter sig paa alle Kanter i den stærkeste Forsvarsstand. Paris skal befæstes med 80 Bastioner i en Udstrækning af 11 Lieues; St. Denis befæstes og gjøres til en Vaabenplads, Charenton befæstes, for at beskytte begge Strandbredder, paa Mont Valerien opføres et Citadel; de udvendige Forters Antal skulle være 18 a 20. Nedenfor Paris skal der indrettes til en Leir paa 30,000 Md. Jfølge den lagte Plan vil Paris kunne holde en Armee paa 300,000 Md. i 3 Maaneder, og 50,000 Md. Nationalgarde samt 25,000 Md. Linietropper kunne forsvare Hovedstaden og dens Forter. Arbeiderne ere allerede begyndte paa alle Kanter, og alle de arbeids løse Haandværkere i Paris satte i Virksomhed derved, hvilken Foranstaltning har bidraget meget til, at Roligheden i Paris blev saa snart tilveiebragt. Til Amiens, Metz og Strasborg var kommet Ordre, fra Krigsministeriet, at sætte alle befæstede Stæder i stærkeste Forsvarstand. Havre, St. Malo, Cherbourg a. sikkres mod enhver mulig Overrumpling. Kort sagt: hele den franske Kyst og alle fr. Grændsestæder udrustes og befæstes saaledes, som om der befrygtedes et fjendtligt Overfald. Kanonstøberiet i Nevers har faaet Ordre til at støbe 600 Kanoner, hvorpaa der allerede arbeides Dag og Nat. Hvert Øieblik ventedes den kgl. Ordonants om Nationalgardernes Mobilisering og Reservernes Jndkaldelse. Næsten alle engelske og russiske Officerer, som befandt sig i Paris, ere afreiste herfra. Et kgl. Dampskib var afgaaet til Constantinopel for, saasnart der indskibedes Tropper til Syrien, at tage den franske Gesandt ombord. J Marseille havde man den vigtige Efterretning, at et engelsk Krigskib havde anholdt et fransk Koffardiskib og visiteret det. Grev Walewski har Ordre til at blive i Alexandrien. Fra Paris meldes, at tre Læger vare i største til kaldte op paa Slottet; Rygtet gik, at Kongen havde faaet et apoplectisk Tilfælde.
Aarhuus Stifts-Tidende, 1840-09-21
J Spaniens Hovedstad er udbrudt en Revolution; Folkepartiet har selv indsat en Regjeringsjunta; Cadix, Barcellona, Burgos, Saragossa o. fl. St. have fulgt Hovedstadens Exempel; Størstedelen af Militairet i disse Stæder var gaaet over paa Folkets Parti. Den valgte Regjeringsjunta skal bestaae saalænge indtil Dronningen, overtydet om de kritiske Omstændigheder, vil udnævne et af Nationen saameget ønsket constitutionelt Ministerium. Folket er parat til at beskytte Constitutionen mod ethvert Angreb. Dronningerne befinde sig i Valencia. En Depesche som Regentinden havde faaet tilsendt fra Juntaen i Madrid, sendte hun uaabnet tilbage. Vil hun ikke give efter for Folkets Fordringer, kunde det let hændes (hedder det) at Espartero vælges til Regent under den virkelige Dronnings Mindreaarighed. Regentindens Stilling er saaledes meget kritisk. Et Rygte siger, at naar det kommer til det Yderste, vil hun selv nedlægge Regjeringen.
Aarhuus Stifts-Tidende, 1840-09-21
Den neapolitanske Flaade ligger parat til at løbe ud, Jngen veed hvorhen. Storhertugen af Toskana ruster sig paa det stærkeste, og lader alle sine Fæstninger sætte i Forsvarstand. Man frygter for, at Frankrig vil atter sætte sig i Besiddelse af Ancona.
Aarhuus Stifts-Tidende, 1840-09-21
Fra England afgaae der uafladeligt Krigskibe og Tropper til Orienten. Nylig afsendtes fire bevæbnede Dampskibe dertil. Londons Børs var i stor Bevægelse, deels i Anledning af de mange der circulerende Krigsrygter, og deels formedelst nogle betydelige Fallitter, blandt hvilke eet af de fornemste isralitiske Huse, hvis Gjæld anslaaes til 400,000 Pd. St. Ruslands uhyre Krigsrustninger ere saaledes (skrives der fra Bessarabien), at hvad der endogsaa skeer, er det belavet derpaa.
Aarhuus Stifts-Tidende, 1840-09-21
Berlin, den 12te Septbr. Jgaar havdes heren paafaldende stærk Koureervexling, der indjagede Børsmændene en saa voldsom Skræk, at Statspapirerne faldt 2 a 3 PC. og Jngen vilde kjøbe dem.
Aarhuus Stifts-Tidende, 1840-09-21
Fra Sverrig meddeles den sørgelige Efterretning, at Biskop Tegner, Digteren, i Slutningen af Julii kom syg paa Legeme og Sjæl tilbage fra sit Stift Vexis. Hans physiske Sundhed har siden den Tid forbedret sig noget, men ikke hans intellectuelle. Vanvid er et sædvanligt Onde i Digterens Familie; ogsaa hans Broder, en meget udmærket Mand. døde i Aandsforvirring, og Digteren skal selv stedse have frygtet for et saadant Endeligt. J flere Aar lider han paa Sjæl og Legeme, om ogsaa hans Genius i enkelte Øieblik mægtigt hævede sig.
Aarhuus Stifts-Tidende, 1840-09-21
Fædrelandet. Kjøbenhavn, den 19de Septbr. Gaarsdagen havde et sjeldent festligt Præg og begunstigedes af det deligste Veir. Den militaire Parade tog sig meget godt ud og bivaanedes af en uhyre Menneskemasse, vist imellem 20 og 30,000, saa at der var stærk Trængsel paa den store Plads foran Slottet og de tilstødende Pladser. Corpserne vare opstillede i Kolonner i en Runddeel langs med Slottet og Kanalen, og indenfor Kredsen vare samtlige Musikcorps, forenede i eet og anførte af Gardens Regimentstambour, opstillede; det var imponerende at høre Nationalsangen: "Kong Christian &c." udført af dette Corps, og Fanfaren efter Hurraket lød som en stærk Kanon jorden. Hs. Kgl. Høihed Prinds Ferdinand befandt sig i Midten af Pladsen, ledsaget af Hertugen af Glücksborg og Landgreven, og omgiven af en glimrende Generalstab af henved 50 Personer. Det var vistnok det pragtfuldeste Militairoptog, man her i lang Tid har seet. Efterat have udraabt et Hurra for Kongen, desilerede hele Paraden forbi Prinds Ferdinand og igjennem Løngangsporten. De borgerlige Corpser, især Studenternes, have vist sjeldent været saa talrige som dennegang. Om Aftenen gaves i Theatret, i Anledning af Festen, en Prolog i Form af Vaudevillemonolog: "Grethe i Sorgenfri, hvori Fru Heiberg som Bondepige, der har været vant til hvert Aar at bringe Stedets høie Herskab en Krands paa den Dag og derfor hente sig et venligt Ord eller vel endog en Gave, beklager sig over den Tomhed der nu hersker der i Egnen, og opsender de bedste Ønsker til Himlen for det elskede Kongepars Lykke. - Tappenstregen om Aftenen Kl. 9 var paa alle Pladser fulgt af en umaadelig Menneskemasse. (Md.) Hele Dagen igaar var her et stærkt Røre i Gemytterne, foranlediget af Rygter om de alvorlige og tildeels heftige Debatter som Aftenen før vare forefaldne i Stænderforsamlingen i Roeskilde. Det hed sig, at en særdeles vigtig Sag var gaaet igjennem med stor Majoritet. Mødet havde varet til Kl. 11 1/2 om Natten. (Md.)- Theaterdirectionen, der ikke er slet saa poetisk som man skulde troe af Aalborg Avis, hvori det fortælles, at Amor og Plyche, skulde bringes paa Scenen, har bestemt at celebrere Kongens Hjemkomst med et nyt Syngestykke: "Regimentets Datter," af den berømte Componist Donizetti. (Md.)- Den senere Tid udmærket sig ved mange pludselige Dødsfald, iblandt flere nævnes: Hof= og Universitetsbogtrykker, Oberstlieutenant Seidelin, og Bogholder ved Brandforsikkringen og Bankrevisor, Agent Gandil, af hvilke Sidstnævnte endnu i Aftes med Livlighed besørgede sine Forretninger. Grev Hardenberg fra Lolland er ogsaa i disse Dage død under sit Ophold i Hamborg. Han eiede, foruden Grevskabet Hardenberg, ogsaa et Fyrstendømme, i Tydskland, og dog skulle Boets Sager ikke staae sig saa gandske vel. Arvingen til alle hans jordiske Herligheder er hans Dattersøn Grev Holck, en ung Mand paa 23 a 24 Aar. (Md.)
Aarhuus Stifts-Tidende, 1840-09-21
Politiet her i Staden skal i den senere Tid have gjort nogle heldige Fangster af Falskmøntnere, hvoraf et Complot skal have været udbredt over Øerne. til Hamborg, og et andet have sit Sæde i det nordlige Jylland, medens Et af dets Medlemmer søgte Afsætning for dets Fabricata heri Byen. Stor Sensation i samme Retning har det ogsaa i disse Dage gjort, at Een af Hoffets Embedsmænd af temmelig høi Rang, er bleven arresteret formedelst en meget betydelig af ham og Familie begaaet Arvesvig, der dog maaskee kunde qvalificere sig til et værre Navn. (Md.)- Der er kommen en Mand hertil Byen med et besynderligt Selskab, som her skal give Forestillinger. Han kalder sig Mechanicus, men han foreviser en Samling af vel dresserede – Lopper. Han har et Antal af over 100, og gjør sig meget til af at de alle ere, som han udtrykker sig, Menneskelopper; disse ere de lærvilligste og desuden kan han ikke godt faae Hunde og Katte dito til at blive hos sig. Selv det første Slags maa han omhyggelig udvælge, og han recrut terer helst sit Personale fra Casernerne, da de som udredes fra Fattighusene ere for svage og daarlige. Et Par Gange om Dagen er der stor Fouragering, idet hvert Dyr for sig bliver græsset paa Directeurens Arm, men dette Maaltid er meget farligt for de stakkels Dyr, thi for at forhindre Desertion, maa der lægges en Ring med Kjæde i om Dyrets Hals, og endskjøndt dette gjøres med et Microscop for Øiet, rives ofte et Been istykker og undertiden qvæles Dyret derved. Directeuren smigrer sig med at hans Selskab vil vinde Publikums særdeles bifald. (Md.)
Aarhuus Stifts-Tidende, 1840-09-21
Hs. Maj. Kongen har under Sit Ophold i Hertugdømmerne allernaadigst udnævnt Overoppasseren ved Daareanstalten i Slesvig, P. Gernaudt, Forstanderen for St. Jürgens Hospital i Oldeslohe, Borger og Sadelmagermester Fischbech, Amtsfoged Vogel i Schwarzenbeck, Amtsfoged Pacht i Mølln, gaaende Førster Wiegers i Ancker, og gaaende Før ner Vogelsang i Rothenbeck, til Dannebrogsmænd. (Brig. Td.)- Concerten i Rosenborghave, som i Gaar Middags udførtes af 65 Musici i Anledn. af Hs. M. Kongens Fødselsdag, bivaantes af et meget stort Publikum. Concerten aabnedes med Nationalsangen, hvorpaa udbragtes et Kongen leve!" der istemtes af hele Forsamlingen. (Dan.)
Aarhuus Stifts-Tidende, 1840-09-21
Jfr. Lichtenstein, der nu saa nogenledes skal være restitueret, indstuderer i denne Tid afd. Mad. Kraghs Rolle i "Bruden." (Dan.)
Aarhuus Stifts-Tidende, 1840-09-21
Fra det Holsteenske. J Mandags Aftes indtraf Hs. K. H. Kronprindsen paa sin Lystkutter, til Kiel, hvorpaa Høists. havde indskibet sig i Nyborg.
Aarhuus Stifts-Tidende, 1840-09-21
Hs. K. H. afreiste f. D. til Pløen. Her var om Søndag Aften et lille Hofbal, og næste Aften et Bal for alle de Børn som ved D. M.s Ankomst havde været opstillede i Slotsgaarden. Ved Lodtrækning lod Hds. M. Dronningen uddeele smaae Foræringer til dem. Den paafølgende Aften blev der af den lærde Skoles Disciple bragt Deres M. et Fakkeltog.
Aarhuus Stifts-Tidende, 1840-09-21
Aalborg, den 19de Septbr. Den fra Kjøbenhavn hidsendte Politifuldmægtig, Hr. Politiassistent Gottsche, har her igaar ladet optage adskillige Politiforhører for at søge Oplysning og Rigtigheden, af forskjellige Angivelser af den for falske Rigsbankdalersedlers Fabrikation arresterede Smed, angaaende de anskaffede Materialier til det af ham forøvede Falskmøntner. Ved samme Leilighed have vi bragt i Erfaring, at Smeden vel var bleven røbet ved Spekhøkerens Mistanke til en af ham til Betaling for nydte Fødevarer produceret Rigsbankdalerseddel, men at kun denne ene var bleven foreviist i Spekhøkerboutiken, og at han senere, da han paagrebes, ogsaa kun da havde 10 lignende Stykker hos sig. De falske Sedler, hvoraf et Exemplar velvilligt er blevet os foreviist, ere meget godt eftergjorte og vilde kun af øvede Kiendere være blevne kasserede Dette Bedrageri opfordrer, ved Siden af de mange sørgelige falske Seddelfabrikationer i den senere Tid, end mere til Forsigtighed ved Modtagelse af Papiirspenge, og gjør det bestandigt end mere ønskeligt, at Banken snart maatte finde det rigtigt og beslutte sig til, at sætte disse aldeles ud af Cours. - For nogle Dage siden indtraf her i et Huus det mærkelige Tilfælde, at en Tømmermand, ligesom han vilde følge Huusprincipalen opad en Trappe, for at blive anviist et Arbeide, faldt død omkuld paa Stedet. (Aalb. Av.)
Aarhuus Stifts-Tidende, 1840-09-21
Befordringer og Afgang. Afsk. Pr. Lieutnant I. Fønss udnævnt til Kammerraad. Eieren af Vrigsted, Mølle ved Horsens, R. Sindberg, til Kammersecretair.
Aarhuus Stifts-Tidende, 1840-09-21
Forhenv. Fuldm. under Direct for Statsgielden og det synkende Fond, C. Jørgensen, til Kammerassessor Sognepræst for Medolden M. i Ribe Stift, L. Hass, efter Ansøgning i Naade entlediget.
Aarhuus Stifts-Tidende, 1840-09-21
Kjøbenhavns Børs-Cours, den 18 Septbr. 1840. Hamborg 2 M. - a vista 108. Spec. 200 12 Mk. 4 PC. kongl. Obl. 98 a - Nat. B. Obl. 4 Febr. 1820) 101 1/2 a 102. 4 pC. uopsigelige Rigsbank=Obl. 104 a 104 1/2. Nationalbank=Actier 94 1/2 a 95.
Aarhuus Stifts-Tidende, 1840-09-21
Auctioner. Den 27de October paa Khvns Børs over det bekjendte forhen, asiat. Compagniskib Frederik den Sjette, 569 C. L. drægtigt m. tilh. Inventarium. Den 3die October over den Hs. M. Kongen tilh. Vandmølle ved Slangerup. Dødsfald. Procurator Wassard (47 Aar gl.),
Aarhuus Stifts-Tidende, 1840-09-21
Oberstlieutenant og Commandeur for det borgerlige Artillerie Hof= og Universitetsbogtrykker Andreas Seidelin (64 Aar gl.), forhen. Kjøbmand Chr. Linaae, Hattemager Schmidt, Capt. og Regimentsqvarteermester Schougaard, Alle i Khvn. Carl Cramer (49 Aar gl.) i Særslev pr. Holbek. Toldcontrolleur C. F. Holtermann, (48 Aar gl.) i Flensborg.
Aarhuus Stifts-Tidende, 1840-09-21
Aarhuus. Det nye Paquetskib Anders Sandøe Ørsted, tilhørende et herværende Jnteressentskab, gjorde i Gaar Eftermiddags en Lystfart ud i Bugten. Et ve tydeligt Antal Damer og Herrer, inviterede af Skibets Rhedere, deeltoge i denne særdeles behagelige Tour. Ombord paa Skibet herstede den muntreste Stemning, der yttrede sig i Sange, Taler og Taaster, ja der manglede selv ikke Dands, som ved Skibets Rummelighed meget vel lod sig udføre. Efter denne Seillads at dømme er dette Skib, som er bygget i Svendborg af Skibsbygmester Møller junior, og føres af den ved sine heldige Farter med den Jahnsenske Paquet bekjendte Capt. P. Machelsen, en gandske fortrinlig Seiler, og derhos udstyret med saadan Elegance og Beqvemmelighed, at det i saa Henseende neppe lader noget tilbage at ønske. Gid nu Held og Lykke bestandig maa være dets Ledsager, og gid det ved heldige og frugtbringende Farter maa gjøre sig ligesaa fortjent af sine Rhedere som dets berømte Navner har gjort sig fortjent af sit Fædreland, Reisende.
Aarhuus Stifts-Tidende, 1840-09-21
Med Dampskibet fra Kallundborg: Kammerraad Christensen, Procurator Dahl, Administrator v. Menzdorff, Bogtrykker Wissing, Proprietair Krarup, Provst Michelsen, Consul Stang, Kom. Rasch, Skolelærer Schielderup m. Kone, Kbm. von Heyde, Toldkasserer Wincket, Jfr. Reddelien, Madame Begtrup, Naalemager Ohmeyer. Baron Rosenkrantz, Marschandiser, Overlade, Slagter Hansen, Snedker Bruun, 80 hjempermitterede Soldater.
Aarhuus Stifts-Tidende, 1840-09-21
Med Dampskibet til Kallundborg: Høiesteretsadvocat Schæffer, Frøken Wormskjold, Lieutenant v. Læssøe, Guide Schmidt, Cand. theol. Wad, Fru Kammerherreinde v. Holstein m. Datter, Contoirist Momme, Feldbereder P. Weiss, Frue Breckling m. Søn, og Datter, Frøken Growe, Bogholder Lindberg m. Kone, Stud. artium Steenstrup, Momme, Ramus, Faber, Kühnell, Schou og Kjellerup, Adjunct Bendz, Pastor Kruse, Kunsthandler Broccato, Cand. theol. Laurberg, Frue Lind burg m. Søn, Skuespildirecteur Müller, Jfr. Wegener, Student Bindesbøll, Kjøbmændene Asmus og Røttlich, Madame Møller, Landmand Thom. Meinicke, Pastor Sommerfeldt, Stud. theol. Schjerbeck, Hr. Eibye m. Kudsk, og Eqvipage, Consul Schade, Kjøbmand Steenberg, Kjøbmand Joh. H. Agerup, Pastor Paludan m. Kone. Med Jahnsens Paquet fra Kjøbenhavn: Fru Jørgensen, Jfr. Hob, Seminarist Nydahl, Hr. N. Hansen, og 90 hjempermitterede Soldater.
Aarhuus Stifts-Tidende, 1840-09-21
Jndsendt. Da det i Jyllandsposten No. 24 indsendte Svar paa den i Aarhuus Stiftstidende No. 76 indrykkede Opfordring og Anmodning kun indeholder den rene Sandhed, er der intet i Veien for at jeg kan paatage mig Ansvaret for samme, saameget mere som Jnseratet ikke indeholder et mod H. Dalgas stilet Angreb, men blot meddeler Oplysninger ham angaaende, hvortil ved en offentlig Opfordring var givet Anledning. Hverken Feighed eller Frygt for at gribes i en usandfærdig Relation, men ikkun tilfældige Omstændigheder, have forhindret mig fra at give denne Erklæring tidligere, og Grunden til at jeg benyttede mig af Anonymiteten var ligefrem den, at Opfordringen ogsaa var anonym, og fordi jeg formeente at en simpel Beretning af Sandheden, hvad enten den var anonym eller ikke, vilde have den tilsigtede Virkning, nemlig at vise det Urigtige i hiin Opfordring, og i intet Tilfælde være en Misbrug, af Pressen. Weile, den 19de September 1820. A. Linnemann.
Aarhuus Stifts-Tidende, 1840-09-21
Bekjendtgjørelser. Efter Reqvisition fra det Kongelige Stiftamtmandskab, grundet paa det Kongelige Rentekammers Ordre, foretages Licitation paa Aarhuus Raadstue Fredagen den 2den October førstkommende, om Formiddagen Kl. 8, over Leverance af 4,896 Tdr. Havre, 33,750 Lpd. Høe og 30,000 Lpd. Halm til Hs. Kongelige Høihed Prinds Frederik Ferdinands Regiment lette Dragoner, i Tidsrummet fra 1ste October d. A. til 28de Februar 1841. Conditionerne kunne erfares her paa Contoiret. Aarhuus Byfogedcontoir, den 16de September 1840. Fleischer.
Aarhuus Stifts-Tidende, 1840-09-21
Tirsdagen den 29de dennes, om Eftermiddagen Kl. 2, lader Hr. Tobaksfabriqueur Sigumfeldt heri Byen, paa Grund af Bopæls Forandring, ved Auction, der afholdes i hans iboende Gaard Nr. 647 paa Vestergade, bortsælge en betydelig Deel Ind- og Udboe, hvoriblandt: et Mahogni=Chatol med Skab hvori er anbragt et 12 Dages Stueuhr med Sangværk, et Mahogni=Hjørneskab, 2 store Speile af heelt sleden Glas i Mahogni=Ramme og tilhørende Mahogni=Consolborde, flere mindre Speile tildeels i Mahogni=Rammer, 1 Birketræes Divan med 12 dito Stole, Sengesteder, hvoriblandt et med Mahogni Himmel, 1 Fyrretræes Linnedskab, 5 a 600 Lod forarbeidet Sølv, største Delen kjøbenhavnsk Prøve, hvoriblandt en moderne Kaffemaskine, Theepotter, Lysestager, Spise Fiske=, Kage= og Potageskeer, flere pletterede Sager, hvoriblandt Arm- og Spillestager, Porcellain og Steentøi, hvoriblandt et stort udmærket fiin complet Porcellains=Theeservice med forgyldte Zirater, et Bornholms 8te Dages Stueuhr i Futteral, 2de Jern Kakkelovne, Sengeklæder, Linned og Dækketøi, 1 Kobber=Grubekjedel, paa 3 Tønders Rum, samt diverse andet Kobbertøi, hvoriblandt 2 Theemaskiner, Kasseroller, Gryder &c. Endvidere et complet og solid Tobaksfabriks Inventarium, en Boutik=Indretning, endeel tydske og danske Bøger, med meget mere. Hvilket herved til Liebhaveres Efterretning bekjendtgjøres. Aarhuus, den 7de Septbr. 1840. Fleischer. Dersom Jngen forinden kan legitimere sin Eiendomsret til 3de ved Havnens søndre Side i en lang Række af Aar henliggende Møllestene, da vil disse, overeensstemmende med Havne-Reglementet og efter Overeenskomst med Auctionsdirecteuren, blive bortsolgt ved offentlig Auction Tirsdagen den 6te October næstkommende, Formiddag Kl. 11, til Jndtægt for Havnekassen.